text: SOS tancament
  Un estiu molt dur: molts animals abandonats
  amb problemes greus de salut
  Cada estiu ens trobem amb una baixada de les adopcions i amb un notable augment d'animals abandonats. Aquest estiu no ha estat una excepció, però hem notat un considerable augment en l'entrada d'animals provinents de situacions de desatenció i en condicions de salut molt precària.
  aquí podeu veure tots els nostres animals
  No es deturen les entrades de cadells de gat
  El dia 23 d'Abril serem una vegada més a la Riera de Mataró venent les nostres roses solidàries. Aquest any, els guanys de la venda d'aquestes roses i altres detalls propis de la diada, aniran destinats a l'adequació de les noves gàbies per a cadells del nou espai veterinari.
  A més, la cadena de botigues de roba System Action ha dissenyat una línia de samarretes de gos i gat per aquest Sant Jordi, i volen donar tot el benefici obtingut per aquestes vendes als animals abandonats de la nostra entitat. Aquestes samarretes les podeu trobar a qualsevol de les botigues System Action de Catalunya, però tambe les podeu trobar online i les podreu adquirir a la nostra parada de Sant Jordi.
  Us esperem a tots en el Sant Jordi més solidari amb els animals abandonats!
  samarreta #actionforcats
  samarreta #actionfordogs
  Augmenta l'abandonament de gossos
  de races potencialment perilloses
  Cada dia arriben animals als centres d'acollida provinents de situacions de maltractament. Animals que han estat totalment desatesos, alguns usats com a simples alarmes, com a eines de vigilància o com animals d'ús comercial o d'entreteniment, sense atendre les seves necessitats bàsiques de benestar i/o de relació natural, sense cap mena de vincle amb ells.
  La majoria d'aquests animals mostren un veritable pànic al seu entorn, alguns no toleren la presència ni el contacte humà, i d'altres ni tan sols entenen la relació amb animals de la seva pròpia espècie.
  Per a tots ells ser adoptats és quasi un impossible. Primer necessiten recuperar o adquirir un equilibri emocional que els permeti sentir-se segurs, que els permeti recuperar una confiança que alguns no han conegut mai. Que cadascun d'aquests animals arribi a establir un vincle sa amb les persones i amb la resta d'animals, forma part del treball de la nostra entitat, que té com a principal objectiu aconseguir que tots els animals que arriben a la nostra protectora puguin tenir una vida feliç.
  Pensant en la dedicació especial que necessiten els gats i gossos amb un passat difícil, estem treballant en dos programes específics per ajudar-los, el programa NUT per a la recuperació de gossos maltractats, i el programa MARS per a la recuperació de gats maltractats. A més, arrel de la feina d'una de les nostres col·laboradores que, des de fa anys, treballa per alliberar cavalls que viuen en condicions realment lamentables, també hem iniciat el programa SHANAAN, i estem treballant en la recuperació d'una euga, la Shanaan, en col·laboració amb el refugi ADE.
  Si esteu interessats en saber més coses sobre aquest projecte, només heu d'escriure a [email protected]
  fes realitat el nou espai veterinari
  ajuda a l'euga SHANAAN
  ajuda'ns a mantenir el programa NUT
  ajuda'ns a mantenir el programa MARS
  REFUGI DE CAL PILÉ (adopció de gossos i gats adults). Ctra. NII, km 648,4 08301 · Mataró (BCN) T. 687 97 60 37